Tarkastuslausuma varainhoitovuoden 1994 yleiseen talousarvioon liittyvistä toimista



Virallinen lehti nro C 352 , 30/12/1995 s. 0005 - 0010



Tarkastuslausuma varainhoitovuoden 1994 yleiseen talousarvioon liittyvistä toimista LUKIJALLE Tilien luotettavuutta sekä niiden perustana olevien toimien laillisuutta ja asianmukaisuutta koskeva tarkastuslausuma (DAS) perustuu erityiskertomukseen, joka on liitetty tarkastuslausumaan ja jossa käsitellään laajemmin lausumassa esitettyjä kohtia. Erityiskertomuksen kolmanteen lukuun sisältyy yksityiskohtainen kuvaus tilintarkastustuomioistuimen toimittaman tarkastuksen tuloksista. Kertomuksen neljännessä luvussa esitetään parannusesitykset, joihin tarkastuslausumaa varten toimitettu tarkastus antaa aiheen, sekä tilintarkastustuomioistuimen keskeisimmät suositukset. Tarkastuslausuma varainhoitovuoden 1994 yleiseen talousarvioon liittyvistä toimista ALKUHUOMAUTUKSIA Tilintarkastustuomioistuimen tehtävä (liitteenä olevan kertomuksen kohta 1.3) 1. Euroopan yhteisöjen tilintarkastustuomioistuin (jäljempänä tilintarkastustuomioistuin) on perustamissopimusten () mukaisesti tarkastanut varainhoitovuodelta 1994 Euroopan unionin yleiseen talousarvioon liittyviä toimia koskevat tilit ja niiden perustana olevat toimet antaakseen Euroopan parlamentille ja neuvostolle lausuman kyseisten tilien luotettavuudesta sekä kyseisten toimien laillisuudesta ja asianmukaisuudesta (). Tarkastuslausuman kattamat tilit ja toimet (liitteenä olevan kertomuksen kohta 1.5) 2. Tarkastetut tilit on lueteltu niiden asiakirjojen IV osassa (joka sisältää konsolidoidun tulostilin, konsolidoidun taseen ja liitetiedot), jotka komissio on esittänyt vastuuvapauden myöntämisestä vastaaville viranomaisille sekä 28 päivänä huhtikuuta 1995 tilintarkastustuomioistuimelle (). (liitteenä olevan kertomuksen kohta 1.7) 3. Tarkastuslausuma koskee kaikkia tilejä sekä kaikkia niiden perustana olevia toimia lopullisten maksajien ja edunsaajien tasolle asti. Tarkastuslausuman laajuus ja rajoitukset (liitteenä olevan kertomuksen kohta 1.9) 4. Tilintarkastuslausuma on perustamissopimuksen mukaisesti luonteeltaan yleiskattava. Sen tarkoituksena ei ole antaa erityisarviota eikä johtaa kvantitatiiviseen loppupäätelmään jostakin tietystä yhteisön toiminnan alasta tai maantieteellisestä alueesta. (liitteenä olevan kertomuksen kohta 1.10) 5. Tarkastuslausuma koskee vuoden 1994 tilejä sellaisina kuin ne ovat tällä hetkellä. Toimet, jotka koskevat tilintarkastustuomioistuimen tarkastuslausumaan liittyen tarkastamia aloja, saattavat johtaa muiden tahojen nykyisin voimassa olevien säännöstöjen perusteella toimittamiin myöhempiin tarkastuksiin, erityisesti EMOTR:n tukiosaston tilien tarkastamisen ja hyväksymisen yhteydessä. (liitteenä olevan kertomuksen kohta 1.12) 6. Tietyt muiden tarkastajien aiemmin tekemät tarkastukset ovat paljastaneet säännönvastaisuuksia ja poikkeavuuksia, joita tilintarkastustuomioistuin ei voi sellaisenaan ottaa huomioon osana tarkastuslausumaan sovellettua tilastomenetelmää; tilintarkastustuomioistuin ottaa ne kuitenkin huomioon lopullisessa arviossaan, erityisesti perinteisten omien varojen osalta. (liitteenä olevan kertomuksen kohta 1.17) 7. Varsinaiseen tarkastuslausumaan ei sisälly arviota siitä, onko moitteettoman varainhoidon periaatteita noudatettu; tilintarkastustuomioistuin tekee kyseisen arvion edelleen muun toimintansa yhteydessä, erityisesti vuosikertomuksessaan ja muissa erityiskertomuksissaan. (liitteenä olevan kertomuksen kohta 1.20) 8. Tiettyjä harkiten toteutettuja säännönvastaisuuksia, jotka ovat yhteisöjen taloudellisten etujen vastaisia, ei voida niiden laadun vuoksi havaita yleisesti tunnustettujen tarkastusnormien mukaisten tavanomaisten tarkastusmenetelmien avulla. Tilintarkastustuomioistuin ei näin ollen voi antaa vakuutusta siitä, etteikö tämänlaatuisia tapauksia esiintyisi. (liitteenä olevan kertomuksen kohta 1.24) 9. Noin 80 prosenttia yhteisön tuloista muodostavien BKTL:oon ja alv:oon perustuvien omien varojen perustana olevien tilastotietojen makrotaloudellisen luonteen vuoksi tilintarkastustuomioistuin on rajannut tarkastuksensa siten, että se on arvioinut ainoastaan kyseisten tietojen vahvistamiseksi sovellettavien menetelmien riittävyyttä ja niiden luotettavuuden varmistamista. TILINTARKASTUSTUOMIOISTUIMEN LAUSUMA (liitteenä olevan kertomuksen kohta 3.1) 10. Tilintarkastustuomioistuin toteaa, että: i) tilinpäätöksessä 31 päivänä joulukuuta 1994 esitetään luotettavalla tavalla unionin tulot ja menot sekä taloudellinen tilanne; tilinpäätösinformaatiota olisi kuitenkin parannettava useiden merkittävien seikkojen osalta, jotka antavat aiheen tilintarkastustuomioistuimen esittämiin varauksiin, ii) perinteisinä omina varoina kirjattujen tulojen tarkastuksessa ei löytynyt merkittäviä virheitä; on kuitenkin mahdotonta antaa lausumaa, jonka mukaan kaikki veronalainen tuonti on todella ilmoitettu tulliselvitettäväksi ja siitä on saatu asianmukaiset tulot, iii) menojen osalta kirjanpitoon merkittyjen maksujen perustana oleviin toimiin liittyy niin paljon virheellisyyksiä, että tilintarkastustuomioistuin ei voi antaa myönteistä yleiskattavaa lausumaa kyseisten toimien laillisuudesta/asianmukaisuudesta. Tilien luotettavuus Konsolidoitu tulostili (liitteenä olevan kertomuksen kohta 3.2) 11. Unionin tulot ja menot on esitetty oikein konsolidoidussa tulostilissä, joka antaa kuitenkin aiheen seuraaviin varaumiin. (liitteenä olevan kertomuksen kohta 3.3) 12. Maksujen kokonaismäärä on negatiivisten tulojen ja maksujen perusteella tosiasiallisesti 63 580,8 miljoonaa ecua eikä 60 304,8 miljoonaa ecua, kuten tulostiliin on kirjattu. (liitteenä olevan kertomuksen kohta 3.5) 13. IV osassa ei ole esitetty erikseen tilitietoja, jotka koskevat sellaisia vuonna 1994 suoritettuja yhteensä 13 000 miljoonan ecun suuruisia maksuja, jotka tosiasiallisesti ovat ennakko/etumaksuja. (liitteenä olevan kertomuksen kohta 3.15) 14. EMOTR:n tukiosaston menoista 45,8 miljoonaa ecua ei ole sisällytetty varainhoitovuoden 1994 tileille, ja näin ollen vuotuisuutta koskevaa budjettiperiaatetta ei ole noudatettu. (liitteenä olevan kertomuksen kohta 3.18) 15. Tulostilissä ei esitetä luotettavalla tavalla Euroopan unionin oikeudellisia sitoumuksia varainhoitovuoden 1994 lopussa, sillä tietyt kirjanpitoon merkityt maksusitoumukset eivät enää vastaa oikeudellisia velvoitteita. Euroopan unionin konsolidoitu tase (liitteenä olevan kertomuksen kohta 3.44) 16. Euroopan unionin konsolidoidussa taseessa, jonka konsolidointi on yksinomaan komission vastuulla, esitetään oikein unionin taloudellinen tilanne, mutta se antaa kuitenkin aiheen jäljempänä mainittuihin varaumiin. Komission tase (liitteenä olevan kertomuksen kohta 3.53) 17. Tilintarkastustuomioistuin esittää varauman komission taseeseen kirjatun, Brysselissä ja Luxemburgissa sijaitsevan irtaimen omaisuuden arvon (254,2 miljoonaa ecua) osalta. (liitteenä olevan kertomuksen kohta 3.71) 18. Tulleja ja maatalousmaksuja koskevissa erillisissä kirjanpidoissa havaittujen virheiden ja ongelmien laajuuden vuoksi taseeseen tältä osin kirjattua noin 577 miljoonan ecun määrää on mahdotonta pitää luotettavana. (liitteenä olevan kertomuksen kohta 3.74) 19. EMOTR:n tukiosaston varainhoitovuosien 1989 - 1991 tilien tarkastamiseen ja hyväksymiseen liittyvät saatavat jäsenvaltioilta, suuruudeltaan noin 2000 miljoonaa ecua, eivät ilmene tileistä. (liitteenä olevan kertomuksen kohta 3.81) 20. Euroopan unionin monet mahdolliset velvoitteet, jotka ovat suuruudeltaan vähintään 88 000 miljoonaa ecua, eivät käy ilmi taseesta eivätkä edes taseen ulkopuolisia sitoumuksia koskevista liitteistä. Yhteisöjen muiden toimielinten ja elinten taseet (liitteenä olevan kertomuksen kohta 3.92) 21. Tilintarkastustuomioistuin esittää varauman yhteisöjen useiden toimielinten ja elinten taseisiin kirjatun irtaimen omaisuuden arvosta (121,1 miljoonaa ecua). (liitteenä olevan kertomuksen kohta 3.96) 22. Euroopan parlamentin, neuvoston ja yhteisön tuomioistuimen taseet tai taseen liitetiedot eivät sisällä tietoja tärkeistä oikeuksista kiinteään omaisuuteen tai muista vastaavista oikeuksista (292 miljoonaa ecua) eivätkä kiinteää omaisuutta koskevista velvoitteista (1 823 miljoonaa ecua). Tilien perustana olevien toimien laillisuus/asianmukaisuus Tuloja koskevat toimet (liitteenä olevan kertomuksen kohta 3.101) 23. Perinteisten omien varojen osalta jäsenvaltioissa toteutetuissa, otantamenetelmällä valittuihin tilien perustana oleviin toimiin kohdistuneissa tarkastuksissa ei ole havaittu sellaisia tekijöitä, jotka asettaisivat kyseisiä toimia vastaavien tulojen laillisuuden ja asianmukaisuuden kyseenalaiseksi. Tarkastuksissa ei myöskään ole havaittu niin merkittäviä sisältövirheitä, että ne olisivat vaikuttaneet yhteisön talousarvioon todettujen ja kannettujen maksujen osalta. On kuitenkin korostettava, että tilintarkastustuomioistuimen valitsemaa tarkastuserää ei voida pitää koko perusjoukkoa edustavana näytteenä, sillä yhdelläkään viranomaisella ei todistettavasti ole luetteloa sellaisesta tuonnista, josta ei ole tehty ilmoitusta tulliviranomaiselle. Sama ongelma koskee erityisesti ilmoitukseen perustuvia veroja. Näin ollen on mahdotonta arvioida, onko kaikki perinteiset omat varat todettu ja kannettu asianmukaisesti. (liitteenä olevan kertomuksen kohta 3.114) 24. Alv:oon ja BKTL:oon perustuvat omat varat eivät anna aihetta tilintarkastustuomioistuimen huomautuksiin siltä osin, kuin kyseessä on laskelmien luotettavuus ja perustietojen vahvistamiseksi sovellettujen menetelmien laillisuus/asianmukaisuus. Menoja koskevat toimet Menot, joista tilintarkastustuomioistuin ei voi antaa lausumaa (liitteenä olevan kertomuksen kohta 3.122) 25. Tilintarkastustuomioistuin ei voi esittää mielipidettään lukuisista aloista, joiden osuus yhteisön menoista on noin 14 prosenttia. Tilintarkastustuomioistuimen pidättäytyminen lausunnon antamisesta perustuu pääasiallisesti joko siihen, että tilintarkastustuomioistuimen käyttöön annetut tiedot ovat riittämättömiä, tai siihen, että järjestelmät, jotka on otettu käyttöön tarkastettavien toimien hoitamiseksi, eivät ole luotettavia. Seurauksena on, että tapauksissa, joissa tilintarkastustuomioistuin on todennut virheitä, tähän asiakirjaan sisältyvissä ekstrapoloimalla saaduissa numerotiedoissa saatetaan aliarvioida virheiden vaikutusta. Tämä johtuu siitä, että ekstrapoloinnit on tehty olettaen, tarkastuksen kohteena olevan tahon etujen mukaisesti, ettei virheitä esiinny siinä talousarvion osassa, josta tilintarkastustuomioistuin ei anna mielipidettään. (liitteenä olevan kertomuksen kohdat 3.139 - 3.143) Varainhoitovuoden aikana tehtyjen maksusitoumusten laillisuuteen/asianmukaisuuteen vaikuttavat virheet (liitteenä olevan kertomuksen kohta 3.139) 26. Maksusitoumusten sisältöä koskevassa tarkastuksessa ei ole ilmennyt vakavia virheitä (). (liitteenä olevan kertomuksen kohta 3.140) 27. Niiden toimien todennäköisin kumulatiivinen määrä, joihin - lukumäärältään vähäiset - maksusitoumuksia koskevat vakavat muodolliset virheet ovat vaikuttaneet ja joiden suora vaikutus talousarviosta maksettuihin määriin ei sinänsä ole ilmaistavissa kvantitatiivisesti, on noin 720 miljoonaa ecua (). (liitteenä olevan kertomuksen kohta 3.142) 28. Vakavat virheet ovat sidoksissa pääasiassa päätöksen ja maksusitoumuksen tekemistä koskeviin sääntöihin (päätöksen tai pakollisen ennalta annettavan lausunnon puuttuminen). Syyt niihin löytyvät yhteisön toimielimistä. (liitteenä olevan kertomuksen kohdat 3.144-3.151) Maksujen perustana olevien toimien laillisuuteen/asianmukaisuuteen vaikuttavat virheet (liitteenä olevan kertomuksen kohta 3.144) 29. Erittäin lukuisten sellaisten vakavien maksuihin liittyvien sisältövirheiden, jotka ovat johtaneet aiheettomiin budjettimenoihin, todennäköisin kumulatiivinen arvo on noin 2 386 miljoonaa ecua. (liitteenä olevan kertomuksen kohta 3.146) 30. Vakavat sisältövirheet ovat hyvin erilaatuisia. Ne liittyvät erityisesti siihen, voidaanko toimenpiteisiin myöntää yhteisön rahoitusta, ovatko yhteisön rahoittamat menot tosiasiallisia tai onko ne ilmoitettu oikein ja onko yhteisön tuen määrä määritelty oikein. Lisäksi kyseiset virheet liittyvät maksujen perustana olevien osatekijöiden laatuun. Virheet tehdään yleensä kansallisessa hallinnossa. Tietyt virheistä koskevat rakennerahastoja. Tällöin tapauksissa, joissa komission maksut ovat ennakko-/etumaksuja, perustana olevia toimia koskevien virheiden olemassaolo, erityisesti lopullisten edunsaajien tasolla, ei välttämättä tarkoita sitä, että komission suorittamat maksut ovat sinänsä olleet virheellisiä suoritusajankohtana. Tällaisilla virheillä on kuitenkin vaikutusta yleiseen talousarvioon, sillä perustana olevat toimet on rahoitettu Euroopan unionin varoilla. (liitteenä olevan kertomuksen kohta 3.148) 31. Niiden toimien todennäköisin määrä, joihin maksuihin liittyvät erittäin lukuisat muodolliset virheet ovat vaikuttaneet, on noin 2 880 miljoonaa ecua. Tietyissä tapauksissa tällaiset virheet ovat niin ikään omiaan aiheuttamaan taloudellisia menetyksiä yhteisöjen talous- arvion suhteen, mutta niiden välitön vaikutus talousarviosta maksettuihin määriin ei sinänsä ole määritettävissä kvantitatiivisesti. (liitteenä olevan kertomuksen kohta 3.150) 32. Vakavat muodolliset virheet koskevat erityisesti tulojen ja menojen hyväksyjän ja varainhoidon valvojan antamaan hyväksyntään liittyviä menettelyjä, sopimusten tekomenettelyjä sekä tiettyjen edunsaajille asetettujen velvoitteiden noudattamista. Niitä tehdään yhtä lailla kansallisessa hallinnossa kuin komissiossakin. Tilintarkastustuomioistuin on antanut tämän lausuman 25-26 päivänä lokakuuta 1995 Luxemburgissa pitämässään kokouksessa. Tilintarkastustuomioistuimen puolesta André J. MIDDELHOEK Tilintarkastustuomioistuimen presidentti () Euroopan yhteisön perustamissopimuksen 188 c artikla, Euroopan atomienergiayhteisön perustamissopimuksen 160 c artikla ja, siltä osin kuin kyseessä ovat 8 päivänä huhtikuuta 1965 tehdyllä sulautumissopimuksella yhteiseen talousarvioon sisällytettyä EHTYn entistä hallinnollista talousarviota koskevat toimenpiteet, Euroopan hiili- ja teräsyhteisön perustamissopimuksen 45 c artikla. () EKR:sta ja EHTYstä annetaan erilliset tarkastuslausumat. () Asiakirjat SEC(95) 253 lopullinen, SEC(95) 254 lopullinen ja SEC(95) 255 lopullinen (asiakirjoja ei ole julkaistu). () Virheiksi katsotaan kaikki sellaiset kirjanpidolliset virheet ja kaikki toimet, joita ei ole toteutettu sovellettavien säännösten ja määräysten mukaisesti. Sisältövirheinä pidetään virheitä, jotka vaikuttavat suoraan perustana olevien toimien arvoon. Jaottelu vakaviin ja vähemmän vakaviin virheisiin on tehty kyseessä olevia periaatteita ja havaittuja tosiseikkoja koskevan analyysin mukaan (ks. liitteenä olevan kertomuksen kohta 1.40). () Muodollisina virheinä pidetään virheitä, joilla ei ole välitöntä tai määritettävissä olevaa haitallista vaikutusta talousarvioon (ks. liitteenä olevan kertomuksen kohta 1.40).